|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за****пољопривреду, водопривреду и шумарство**Булевар Михајла Пупина 16, 21000 Нови СадТ: +381 21 487 44 11; 456 721 F: +381 21 456 040 psp@vojvodina.gov.rsБрој: 003678066 2025 09419 001 011 000 001 04 007Дана: 03.09.2025. године |

 На основу чл. 16, 24. и 33. Покрајинске скупштинске одлуке о покрајинској управи („Службени лист АПВ“, бр. 37/14 и 54/14 - др.одлука, 37/15, 29/17, 24/19, 66/20 и 38/21), чл. 11. и 23. став 4. Покрајинске скупштинске одлуке о буџету АП Војводине за 2025. годину („Службени лист АПВ“, брoj 57/24 и 38/25), и Програма подршке пољопривредним стручним и саветодавним службама у обављању саветодавних и прогнозно извештајних послова у заштиту биља у АП Војводини за 2025.годину („Службени лист АПВ“ број 57/24 и 38/25), у вези са Законом о пољопривредном земљишту („Службени гласник РС“, бр. 62/06, 65/08 – др.закон, 41/09,112/15,80/17 и 95/18- и др.закон), и тачке II подтачка 3.3. Покрајинске скупштинске одлуке о програму заштите, уређења и коришћења пољопривредног земљишта на територији Аутономне покрајине Војводине у 2025. години („Службени лист АПВ“, број 57/24 и 38/25) и члана 16. Правилникa о спровођењу конкурса које расписује Покрајински секретаријат за пољопривреду, водопривреду и шумарство („Службени лист АПВ“, број 24/25), (у даљем тексту: покрајински секретар) доноси

**ПРАВИЛНИК**

**О ДОДЕЛИ СРЕДСТАВА ЗА ФИНАНСИРАЊЕ ИНТЕНЗИВИРАЊА КОРИШЋЕЊА ПОЉОПРИВРЕДНОГ ЗЕМЉИШТА КОЈИМ РАСПОЛАЖУ ПОЉОПРИВРЕДНЕ СТРУЧНЕ СЛУЖБЕ , ПОЉОПРИВРЕДНЕ СТРУЧНЕ И САВЕТОДАВНЕ СЛУЖБЕ И ИРИ ТАМИШ ‒ ПУТЕМ НАБАВКЕ ОПРЕМЕ**

**Опште одредбе**

Члан 1.

Правилником о додели средстава за финансирање интензивирања коришћења пољопривредног земљишта којим располажу и користе пољопривредне стручне службе, пољопривредне стручне и саветодавне службе и Истраживачко развојни иститут Тамиш Панчево( у даљем тексту : правна лица са подручја АПВ, која учествују у обављању саветодавних послова)-путем набавке опреме (у даљем тексту: Правилник) прописују се висина и начин доделе средстава, намена средстава, поступак додељивања средстава, критеријуми за доделу средстава и друга питања значајна за конкурс из Програма заштите, уређења и коришћења пољопривредног земљишта на територији АП Војводине у 2025. години (у даљем тексту: Програм), који је саставни део Покрајинске скупштинске одлуке о Програму заштите, уређења и коришћења пољопривредног земљишта на територији Аутономне покрајине Војводине у 2025. години („Службени лист АПВ“,број 57/2024 I 28/25) на који је сагласност дало Министарство пољопривреде, шумарства и водопривреде број: 003181342 2024 14847 005 000 000 001 од 08.11.2024. године.

Програм из става 1. овог члана, усвојила је Скупштина Аутономне покрајине Војводине, а Покрајински секретаријат за пољопривреду, водопривреду и шумарство (у даљем тексту: Покрајински секретаријат) задужен је за његову реализацију.

**Висина и начин доделе средстава**

Члан 2.

За реализацију набавке опреме предвиђено је укупно **14.495.500,00** динара.

Средства из става 1. овог члана додељиваће се путем конкурса који се објављује у „Службеном листу АП Војводине“ дневном листу „Дневник“, као и на интернет страници Покрајинског секретаријата (у даљем тексту: Конкурс).

**Конкурс је отворен до 22.09.2025. године.**

Документација поднета на Конкурс се не враћа. На захтев подносиоца пријава, који нису остварили бесповратна средства, могуће је враћање документације, уз достављање оверене фотокопије исте.

Средства за подршку инвестиција – према Правилнику и по Конкурсу – додељују се бесповратно.

Бесповратна средства за подршку инвестиција по конкурсу утврђују се у износу до 100% укупно прихватљивих трошкова.

**Приликом обрачуна, узима се вредност инвестиције са порезом на додату вредност (ПДВ).**

Подносилац пријаве може поднети само једну пријаву по конкурсу .

**Намена бесповратних средстава**

Члан 3.

Бесповратна средства која се додељују по овом конкурсу могу бити намењена за набавку опреме и механизације (возила) за побољшање и очување плодности пољопривредног земљишта и то:

 - **теренско возило са мапером укључујући сву потребну опрему и додатке за мапирање и мерење електричне проводљивости земљишта,  софтвер за обраду података и опрему за анализу прикупљених података ( лаптоп, таблет, десктоп рачунари)**

**- опрема за анализу прикупљених података ( лаптоп, таблет, десктоп рачунари)**

Приликом разматрања поднетих пријава за остваривање бесповратних средстава, неће се признавати купљена опрема пре потписивања уговора, што мора бити документовано рачунима са спецификацијом опреме, отпремницама, изводима из банке, гарантним листовима, царинским декларацијама, уколико је реч о опреми из увоза, и другим доказима, који носе датум након потписивања уговора.

Бесповратна средства која се додељују из Програма не могу се користити за:

* трошкове увоза, царине, шпедиције;
* плаћање путем компензације и цесије;
* промет између повезаних лица;
* новчане, финансијске казне и трошкове парничног поступка;

**Право учешћа на конкурсу**

Члан 4.

Право на подстицаје остварују правна лица са подручја АПВ, која учествују у обављању саветодавних послова, а којима је оснивач влада Републике Србије.

**Услови за учешће на конкурсу**

 Члан 5.

Услови за учешће на Конкурсу су:

1. подносилац пријаве мора имати седиште на територији јединице локалне самоуправе у АП Војводини, с тим што и место реализације инвестиције мора бити на територији јединице локалне самоуправе у АП Војводини;
2. подносилац пријаве мора бити уписан у Регистар пољопривредних газдинстава и да се налази у активном статусу;
3. парцеле на којима се поставља или користи опрема – која је предмет инвестиције конкурса – морају бити уписане у Регистар пољопривредних газдинстава;
4. подносилац пријаве мора регулисати доспеле пореске обавезе од стране надлежног органа јединице локалне самоуправе, доспеле до 31.12.2024. године;
5. подносилац пријаве мора измирити доспеле обавезе по уговорима о закупу пољопривредног земљишта у државној својини, закључно са 31.12.2024. године, уколико је корисник истог;
6. подносилац пријаве за инвестицију за коју подноси пријаву не сме користити средства по неком другом основу (субвенције, подстицаји) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује кредитна подршка правним лицима и регистрованим пољопривредним газдинствима;
7. подносилац пријаве не сме имати неиспуњених уговорних обавеза према Секретаријату, као ни према Министарству пољопривреде, шумарства и водопривреде, на основу раније потписаних уговора

**Потребна документација**

Члан 6.

Документација која се подноси на Конкурс:

1. читко попуњен образац пријаве, са обавезним потписом и печатом подносиоца;
2. фотокопија личне карте или очитана чипована лична карта овлашћеног лица;
3. извод из Агенције за привредне регистре, са пореским идентификационим бројем;
4. оригинал извод из регистра пољопривредних газдинстава, који издаје Управа за аграрна плаћања (прва страна извода РПГ-а са основним подацима, друга страна извода c подацима о површинама и производњи и трећа страна с подацима о животињама, не старији од 30 дана);
5. спецификација опреме која треба да садржи основне карактеристике опреме, врсту, количину и процењену вредност на основу информативних понуда прикупљених од потенцијалних понуђача (уз спецификацију достављају се и наведене информативне понуде);
6. доказ о измиреним доспелим обавезама за закуп пољопривредног земљишта у државној својини (уговор, потврда надлежног органа, или фотокопија уговора са Министарством пољопривреде, шумарства и водопривреде и доказ o извршеном плаћању);
7. изјава подносиоца пријаве да по неком другом основу не користи бесповратна подстицајна средства за исту намену;
8. изјава о томе да нема неизмирених обавеза према Секретаријату за пољопривреду, водопривреду и шумарство као и према Министарству пољопривреде, шумарства и водопривреде на основу раније потписаних уговора.
9. индикатор подрачуна из евиденције Корисника јавних средстава , код управе за трезор за намену за коју се пријављујете ( са бројем рачуна).

Уколико подносилац пријаве не достави потребну документацију наведену под тачкoм 6. Покрајински секретаријат по службеној дужности од надлежних органа прибавља податке о чињеницама о којима се води службена евиденција у складу са законом који уређује општи управни поступак.

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања предрачуна.

Комисија задржава право да поред наведених затражи и друга документа.

**Поступање с непотпуним пријавама**

Члан 7.

Сви тражени подаци на пријавном обрасцу морају бити тачно, читко попуњени у супротном Комисија неће поступати по Пријави.

За подносиоце непотпуних пријава, Покрајински секретаријат по службеној дужности од надлежних органа прибавља податке о чињеницама о којима се води службена евиденција у складу са законом који уређује општи управни поступак, а за осталу документацију ће бити позвани да допуне у року од осам (8) дана од дана пријема позива.

Уколико подносиоци непотпуних пријава у року из претходног става не допуне документацију, пријава ће бити одбачена као непотпуна.

Пријаве које су допуњене биће разматране тек након достављања документације која је тражена позивом из става 2. овог члана.

**Критеријуми за оцену пријава**:

Члан 8.

Критеријуми за оцену пријава:

|  |  |  |
| --- | --- | --- |
| **Критеријуми** | **Начин бодовања** | **Бодови** |
|  **Укупан број бодова** | **100** |
| Број стално запослених лица у пољопривредној стручној служби | ≤ 10  | 5 |
| 11-20  | 10 |
| ≥ 21 | 20 |
| Површина пољопривредног земљишта која је уписана у регистар пољопривредних газдинстава а коју обрађује пољопривредна стручна служба | ≤ 50 ха | 10 |
| > 50 ха | 20 |
| Развијеност локалне самоуправе у којој се налази седиште пољопривредне стручне службе по Уредби о утврђивању јединствене листе развијености региона и јединица локалне самоуправе („Сл.гласник РС“ 104/2014) | 81-100%  | 5 |
| 61-80%  | 10 |
| ˂60 %  |  15 |
| Врста производње на производним парцелама  | Ратарска производња | 5 |
| Повртарска производња | 10 |
| Воћарска производња  | 15 |
| Комбинована производња ( ратарско повртарска или ратарско воћарска ) | 20 |
| Заступљене ратарска, повртарска и воћарска производња | 25 |
| Степен значаја, сврсисходност и очекивани ефекти  | Низак | 5 |
| Средњи | 10 |
| Висок | 20 |

**Одлучивање о додели средстава**

Члан 9.

Комисија за разматрање пријава (у даљем тексту: Комисија), коју је именовао покрајински секретар, разматра поднете пријаве и доноси записник с предлогом одлуке о додели средстава.

Комисија утврђује листу подносилаца пријава који испуњавају услове на основу достављене документације, у складу са Конкурсом и Правилником и доставља записник са предлогом Одлуке за доделу бесповратних средства..

Предлогом одлуке о додели средстава утврђују се појединачни износи средстава по подносиоцу пријаве. Уколико подносиоцима пријаве средства нису одобрена наводе се разлози одбијања .

Покрајински секретаријат задржава право да од подносиоца пријаве затражи додатну документацију, као и да од пољопривредне инспекције Министарства пољопривреде, шумарства и водопривреде тражи да изврши контролу реализације предмета уговора, посебно у случају рачуна и предрачуна које су издали добављачи опреме који нису у систему ПДВ-а и рачуна који су знатно изнад тржишне вредности.

Члан 10.

Одлуку о додели средстава доноси покрајински секретар, на основу предлога комисије за спровођење конкурса.

Одлука се објављује на званичној интернет страници Покрајинског секретаријата: [www.psp.vojvodina.gov.rs](http://www.psp.vojvodina.gov.rs).

**Појединачна решења**

Члан 11.

На основу одлуке о додели средстава, коју је донео покрајински секретар, комисија за спровођење конкурса сачињава, а покрајински секретар доноси решење са образложењем и поуком о правном средству за подносиоце пријава којима су пријаве одбијене.

**Право жалбе**

Члан 12.

Незадовољни подносилац пријаве има право жалбе на решење, у складу са законом.

**Измена одлуке**

Члан 13.

Комисија ће предложити измену и допуну Одлуке о расподели средстава на основу усвојених жалби или уколико подносици пријава одустану од релизације инвестиције, раскида или анексирања закључених уговора, а уколико процени да постоји могућност реализације уговора током буџетске године и утврдиће подносиоце пријаве којима се одобравају нераспоређена средства према редоследу бодовне листе.

**Уговор о додели средстава**

Члан 14.

Након доношења одлуке о додели бесповратних средстава, покрајински секретар у име Покрајинског секретаријата закључује уговор о додели средстава с корисником, којим се регулишу права и обавезе уговорних страна.

Корисник средстава је у обавези да – приликом потписивања уговора са Секретаријатом о коришћењу средстава – достави регистровану меницу с меничном изјавом, као средство обезбеђења да опрема неће бити отуђена у року од пет година.

Корисници средстава су дужни да примењују одредбе Закона о јавним набавкама („Службени гласник РС”, бр. 91/2019 и 92/2023).

Рок за покретање поступка јавних набавки не може бити дужи од 15 дана од дана потписивања уговора о додели средстава.

Корисник средстава обавезује се да на крају инвестиције достави фотокопију документације из спроведен јавне набавке (одлуку о спровођењу поступка јавне набавке са подацима о саставу комисије, јавни позив о покретању поступка јавне набавке, одлуку о избору најповољније понуде након спроведеног поступка јавне набавке, као и уговор након спроведеног поступка јавне набавке), наративни и финансијски извештај о наменском утрошку средстава, који треба да садржи: оверену фотокопију рачуна са спецификацијом опреме, потврду банке о извршеном плаћању, отпремницу и фотокопију гарантног листа.

**Исплата бесповратних средстава**

Члан 15.

 Бесповратна средства исплаћују се у року који не може бити дужи од 10 дана од дана потписивања уговора о додели средстава.

Покрајински секретаријат задржава право да од подносиоца захтева затражи додатну документацију. Исто тако, Покрајински секретаријат може да од пољопривредне инспекције Министарства пољопривреде, шумарства и водопривреде затражи да се изврши контрола реализације предмета уговора, а посебно у случају рачуна и предрачуна који су издати од добављача опреме који нису у систему ПДВ-а и рачуна који су значајно изнад тржишне вредности.

У моменту исплате средстава рачун корисника средстава не сме бити у блокади.

Бесповратна средства ће се исплаћивати у складу с приливом средстава у буџет АП Војводине.

**Обавезе корисника средстава**

Члан 16.

Корисник бесповратних средстава по Конкурсу дужан је да:

1. предмет инвестиције за коју је остварио подстицаје, користи у складу с предвиђеном наменом;
2. предмет инвестиције за коју је остварио подстицаје, не отуђи најмање пет година од дана исплате подстицаја;
3. сву документацију која је у вези са инвестицијом чува најмање пет година од дана исплате подстицаја.

 Обавезе коринисника средстава ће бити регулисане уговором и Правилником о спровођењу конкурса које расписује Покрајински секретаријат за пољопривреду, водопривреду и шумарство.

**Праћење извршавања уговора**

Члан 17.

Административну контролу, односно испуњеност обавеза из уговора прати и контролише ресорни сектор Покрајинског секретаријата.

**Завршне одредбе**

Члан 18.

Правилник ступа на снагу даном објављивања у „Службеном листу Аутономне покрајине Војводине“.

**Покрајински секретар**

**Владимир Галић**